***Átadták a 35. Mediawave Nemzetközi Film és Zenei Együttlét díjait***

Május 4-én a *Szigliget Várudvarban* hirdették ki az idei **Mediawave Film és Zenei Együttlét** filmes versenyének eredményeit. Tavaly novemberig 42 országból 625 filmet neveztek a mustrára, az előzsűrizés után 70 pályamunkát látott a közönség.

**- Kisjátékfilm kategória***(A szakmai zsűri tagjai: Kalamár Gábor Gáspár, a Babes-Bolyai Tudományegyetem tanára /// Stefler Márton, a Szigliget Várudvar menedzsere /// dr. Mira Marincaș, a Sapientia Erdélyi Magyar Tudományegyetem tanára)*

A fesztivál kisjátékfilmes fődíját egy 26 perces spanyol alkotás, Eva Libertad, Nuria Muñoz *Amanda, you lied* című filmje nyerte. A kategória különdíját az iráni Mohammad Ebrahim Shahbazi *Farewell Paris 19* című mozija vitte.A fesztivál diákzsűrije szerint Shahbazi Farewell *Paris 19*-e volt a legjobb. Különdíjra iráni mozit tartottak alkalmasnak a diákok: Hamed Heidari Zaker *Tired (Mandoo*) mozija 17 perces.

**- Doku kategória***(A szakmai zsűri tagjai: Dr. Sághy Miklós, a Szegedi Tudományegyetem Vizuális Kultúra és Irodalomelmélet Tanszékének habilitált docense /// Liszka Tamás, a Budapest Film vezérigazgatója ///  Mécs Mónika, producer /// Németh Rajmund, pojektmenedzser*)

A kategória fődíját Yaser Talebi *Destiny* című filmje nyerte. Bácskai Gabriella *Ahol mégsem kolbászból van a kerités* című alkotása különdíjas lett.A diákzsűritől a dokus fődíjat Andrea Fortis *City of Mermaids* című 77 percese kapta. A film sikerrel kerüli el a szubkultúrákat bemutató munkákat fenyegető felszínesség csapdáit.Különdíjas az ugyancsak iráni Elnaz Zhalehchin *Maryam* című 24 perces filmje.

**- Animációs kategória***(A szakmai zsűri tagjai: M Tóth Géza, Oscar-díj jelölt magyar filmrendező, producer, a KEDD Animációs Stúdió alapítója és vezetője, Babes-Bolyai Tudományegyetem tanára /// Dr. Bodoni-Dombi Tünde, a Partiumi Keresztény Egyetem adjunktusa és médiaművész /// Sinkó Borbála, animációs hangdesinger, hangművész és a MOME vendégoktatója)*

A kategória legjobbja a szakmai zsűri és a diákzsűri szerint is egy balladai mélységű személyes történet, Tomek Popakul és Kasumi Ozeki *Zima* című 25 percese. A különdíjat egy lengyel alkotás, Zofia Klamka *Sheep Out* című munkája kapta. A diákzsűris különdíjat Biró Borbála *Zero Point* című animációja vitte haza.A ***Nemzeti Média- és Hírközlési Hatóság*** a legjobb magyar alkotások díjazásával járul hozzá a **Mediawave** filmes díjaihoz. **A legjobb magyar filmek***(A szakmai zsűri tagjai:**Márta István zeneszerző, a Magyar Filmakadémia elnökségi tagja és a Magyar Fesztivál Szövetség tiszteletbeli elnöke /// Hegedűs Bálint, forgatókönyvíró, a Kincsem, a Liza rókatündér és számos film írója)*

 **1.** Bácskai Gabriella: *Ahol mégsem kolbászból van a kerítés.* A film felejtésre ítélt tanyasi sorsokat mutat meg emlékezetesen. **2.** Tudisco Júlia*: A madár gyermekei*. Teremtéséről, bűnbeeséséről, az özönvízről és a megváltás esélyéről szól az őstörténet.  **3.** Füzes Dániel: *Utolsó lélek az ördögé*. A film a magyar filmművészet örökségét folytatja a népzenei és a népmesei motívumokkal.

A kísérőprogramok közül a péntek esti *Besh o Drom* koncertje vonzotta legtöbb nézőt a jazzes vonal szerelmesei *Hamid Drake*-nek tapsolhattak: a világhíres jazzdobos több formációjával volt jelen a Mediawave-en.
Az együttlétet délután *Ferenczi György és az 1ső Pesti Rackák* koncertje, valamint a díjnyertes filmek vetítése zárja.